Diari Oficial de la Generalitat Valenciana


Sumari del DOGV 5356, del 28-09-2006 (2006/10942)

ORDE d'1 de setembre de 2006, de la Conselleria de Sanitat, de modificació de l'Orde de la Conselleria de Sanitat de 27 de maig de 2004, per la qual regula el procediment per a la cobertura temporal de places del personal al qual s'aplica el Decret 71/1989, de 15 de maig, del Consell de la Generalitat, sobre regulació dels òrgans de gestió de personal de la Conselleria de Sanitat i òrgans dependents.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/09/01/(1)/dof/vci/html**

### Dades del document

Número de DOGV
:   5356

Data del DOGV
:   28-09-2006

Secció del DOGV
:   I. DISPOSICIONS GENERALS

Número del document
:   2006/10494


Data del document
:   01-09-2006

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * administració del personal
    * treball temporal
    * psicologia
    * personal de serveis
    * química
    * ciències biològiques
    * ciències físiques
    * legislació
    * professió de la informàtica
    * professió sanitària
    * personal sanitari

ORDE d'1 de setembre de 2006, de la Conselleria de Sanitat, de modificació de l'Orde de la Conselleria de Sanitat de 27 de maig de 2004, per la qual regula el procediment per a la cobertura temporal de places del personal al qual s'aplica el Decret 71/1989, de 15 de maig, del Consell de la Generalitat, sobre regulació dels òrgans de gestió de personal de la Conselleria de Sanitat i òrgans dependents. [2006/10279]  
L'Orde de la Conselleria de Sanitat de 27 de maig de 2004 (DOGV número 4.779, de 21 de juny) regula el procediment per a la cobertura temporal de places del personal al qual s'aplica el Decret 71/1989, de 15 de maig, del Consell de la Generalitat.  
L'article 8 de la norma regula la situació en les llistes d'ocupació de .no disponible per penalització'com a conseqüència de la renúncia dels candidats inscrits en les llistes d'ocupació a nomenaments en institucions sanitàries. La gestió de les llistes, des de l'entrada en vigor, evidencia la necessitat de modificar parcialment les condicions d'esta situació a fi de garantir l'agilitat en la selecció de candidats per a les ofertes d'ocupació temporal generades per les institucions sanitàries.  
Per tot això, d'acord amb l'article 44 de la Llei 5/1983, de 30 de desembre, de Govern Valencià, i amb les competències atribuïdes pel Decret 26/2005, de 4 de febrer, del Consell de la Generalitat, pel qual aprova el Reglament Orgànic i Funcional de la Conselleria de Sanitat, i pel Decret 8/2004, de 3 de setembre, del president de la Generalitat, pel qual assigna competències a la Presidència de la Generalitat i a les conselleries amb competències executives, després de la negociació i l'acord de la Comissió Central de Seguiment, en la sessió del 5 d'abril de 2006, i d'acord amb el Consell Jurídic Consultiu de la Comunitat Valenciana,  
ORDENE  
Article únic  
Modificació de l'article 8.6 de l'Orde de la Conselleria de Sanitat de 27 de maig de 2004  
L'article 8.6 queda redactat així:  
«8.6. No disponible per penalització  
8.6.1. Penalitzacions: el personal que, després d'haver sigut avisat d'un nomenament de manera que hi haja constància que la persona interessada ha rebut l'avís, no comparega en el termini concedit per a formalitzar-lo o hi renuncie sense que es done cap de les causes justificatives, romandrà tres mesos en esta situació la primera vegada en què es produïsca, sis mesos en la segona, i un any a partir de la tercera vegada. Perquè tinguen este efecte, les renúncies han de ser consecutives. En esta situació, no se li pot oferir cap nomenament, excepte en les situacions excepcionals en què s'esgoten íntegrament les llistes. Per a este cas, el temps mínim de permanència en la situació de no disponible per penalització és d'un mes.  
uan es produïsca una situació així, se li comunicarà per escrit a la persona interessada, a fi que al·legue el que estime oportú en defensa dels seus interessos, advertint-la que si no justifica amb documents i fefaentment els motius per què no ha formalitzat el nomenament en el termini de deu dies hàbils des de la recepció de la notificació, la situació passa a ser definitiva i inamovible fins a finalitzar els terminis establits en el paràgraf anterior.  
Un règim igual s'aplica al personal que renuncie a continuar prestant servicis per un nomenament ja formalitzat.  
8.6.2. Causes justificatives: no s'incorre en situació de No disponible per penalització en els casos de permís per maternitat, paternitat i adopció, de compliment d'un deure públic inexcusable, en el cas de risc durant l'embaràs i la resta de casos previstos en la Llei 39/1999, de 5 de novembre, de conciliació de la vida familiar i laboral.  
Igualment, es consideren justificades les renúncies a nomenaments en els casos d'incapacitat laboral per malaltia prou acreditada a criteri de la comissió sectorial de seguiment corresponent.  
Quan s'extingisca la causa justificativa, el candidat ha de comunicar-ho a la comissió sectorial, i passa a la situació de disponible als 15 dies de la comunicació».  
Disposició final  
Esta orde entra en vigor l'endemà de la publicació en el Diari Oficial de la Generalitat.  
València, 1 de setembre de 2006  
El conseller de Sanitat,  
RAFAEL BLASCO CASTANY


Còpia Permalink ELI